Title: ประกาศคณะกรรมการควบคุมการขนส่งทางบกประจำจังหวัดนครราชสีมา ฉบับที่ 213 (พ.ศ. 2549) เรื่อง กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 1 จังหวัดนครราชสีมา สายที่ 3 บ้านมะขามเฒ่า-วัดสระแก้ว เป็น บ้านเดื่อ-วัดสระแก้ว

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดนครราชสีมา
ฉบับที่
๒๑๓ (พ.ศ. ๒๕๔๙)
เรื่อง
กำหนด (ปรับปรุง) เส้นทางและรายละเอียดเส้นทางสำหรับการขนส่ง
ประจำทางด้วยรถโดยสาร
หมวด ๑ จังหวัดนครราชสีมา สายที่ ๓
บ้านมะขามเฒ่า-วัดสระแก้ว
เป็น บ้านเดื่อ-วัดสระแก้ว[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดนครราชสีมา
ฉบับที่ ๖๔ (พ.ศ. ๒๕๓๔) ลงวันที่ ๒๕ มีนาคม ๒๕๓๔ กำหนดเส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด ๑ สายที่ ๓ บ้านมะขามเฒ่า-วัดสระแก้ว นั้น

คณะกรรมการควบคุมการขนส่งทางบกประจำจังหวัดนครราชสีมาได้พิจารณาเห็นสมควรให้กำหนด
(ปรับปรุง) รายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดนครราชสีมา ในการประชุมครั้งที่
๔/๒๕๔๘ เมื่อวันที่ ๒ กันยายน ๒๕๔๘ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๖/๒๕๔๙ เมื่อวันที่ ๗ มีนาคม ๒๕๔๙ จึงให้กำหนด (ปรับปรุง)
รายละเอียดเส้นทางสำหรับการขนส่งประจำทางด้วยรถโดยสาร หมวด ๑ จังหวัดนครราชสีมา สายที่
๓ บ้านมะขามเฒ่า-วัดสระแก้ว เป็น บ้านเดื่อ-วัดสระแก้ว และให้มีรายละเอียดเส้นทางผ่านถนนมิตรภาพ
ตามรายละเอียดเส้นทางดังต่อไปนี้ คือ

สายที่
 ๓ บ้านเดื่อ-วัดสระแก้ว
เที่ยวไป เริ่มต้นจากสถานที่จอดรถโดยสารประจำทางบ้านเดื่อ
ไปตามทางหลวงชนบทผ่านบ้านหนองเป็ดน้ำ ถึงบ้านยางน้อย แยกซ้ายไปตามทางหลวงชนบท ผ่านบ้านหัวสิบ
บ้านมะขามเฒ่าถึงหมู่บ้านร่มฟ้าคุรุสภา แยกซ้ายไปตามถนนมุขมนตรี ผ่านโรงเรียนราชสีมาวิทยาลัย
๒ บ้านใหม่ บ้านภูเขาลาด บ้านศรีษะละเลิง ถึงสี่แยกอัมพวัน แยกซ้ายไปตามทางหลวงแผ่นดินหมายเลข
๒ (ถนนมิตรภาพ) แยกขวาไปตามตรอกเสาธง แยกซ้ายไปตามถนนมุขมนตรี
ถึงห้าแยกโพธิ์กลาง แยกขวาไปตามถนนจอมสุรางค์ยาตร์ แยกซ้ายไปตามถนนบัวรอง แยกขวาไปตามถนนสุรนารีผ่านตลาดแม่กิมเฮง
แยกขวาไปตามถนนชุมพล แยกซ้ายไปตามถนนมหาดไทย แยกขวาไปตามถนนพลล้าน
แยกขวาไปตามถนนกำแหงสงคราม ผ่านตลาดเทศบาล ๕ ไปสุดเส้นทาง ณ สถานที่จอดรถโดยสารประจำทางบริเวณวัดสระแก้ว
เที่ยวกลับ เริ่มต้นจากสถานที่จอดรถโดยสารประจำทางบริเวณวัดสระแก้ว
แล้วไปตามเส้นทางเดิมถึงแยกถนนชุมพล ไปตามถนนราชดำเนิน แยกซ้ายไปตามถนนสุรนารี แล้วไปตามเส้นทางเดิม
ไปสุดเส้นทาง ณ สถานที่จอดรถโดยสารประจำทางบ้านเดื่อ

ประกาศ
ณ วันที่ ๓๐ มีนาคม พ.ศ. ๒๕๔๙
สมบูรณ์
งามลักษณ์
ผู้ว่าราชการจังหวัดนครราชสีมา
ประธานกรรมการควบคุมการขนส่งทางบก
ประจำจังหวัดนครราชสีมา

นันทนา/ผู้จัดทำ
๗  มิถุนายน  ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๕๔ ง/หน้า ๑๗๗/๑ มิถุนายน ๒๕๔๙